CELEX: 62021CN0817
Language: bg
Date: 2021-12-21 00:00:00
Title: Дело C-817/21: Преюдициално запитване от Curtea de Apel Bucureşti (Румъния), постъпило на 21 декември 2021 г. — R.I./Inspecţia Judiciară, N.L.

19.4.2022   
            
            
               BG
            
            
               Официален вестник на Европейския съюз
            
            
               C 165/25
            
         
      Преюдициално запитване от Curtea de Apel Bucureşti (Румъния), постъпило на 21 декември 2021 г. — R.I./Inspecţia Judiciară, N.L.
      (Дело C-817/21)
      (2022/C 165/32)
      Език на производството: румънски
      
         Запитваща юрисдикция
      
      Curtea de Apel Bucureşti
      
         Страни в главното производство
      
      
         Жалбоподател: R.I.
      
         Ответници: Inspecţia Judiciară, N.L.
      
         Преюдициален въпрос
      
      Трябва ли член 2 и член 19, параграф 1, втора алинея от Договора за Европейския съюз, Решение 2006/928 (за създаване на механизъм за сътрудничество и проверка на напредъка на Румъния в постигането на специфични цели в областите на съдебната реформа и борбата срещу корупцията) (1), както и гаранциите за независимост и безпристрастност, наложени от правото на Европейския съюз, да се тълкуват в смисъл, че не допускат национална правна уредба, която позволява на главния инспектор в Съдебния инспекторат да издава нормативни (подзаконови) и/или индивидуални административни актове, с които самостоятелно взема решения за организацията на институционалната рамка на Съдебния инспекторат за подбор на съдебните инспектори и за оценка на тяхната дейност, за извършването на инспекционните дейности, както и за назначаването на заместник-главния инспектор, когато съгласно устройствения закон тези лица са единствените, които могат да изпълняват, одобряват или отменят актове по дисциплинарно разследване срещу главния инспектор?
      
         (1)  Решение 2006/928 на Комисията от 13 декември 2006 година за създаване на механизъм за сътрудничество и проверка на напредъка на Румъния в постигането на специфични цели в областите на съдебната реформа и борбата срещу корупцията (OB L 354, 2006 г., стр. 56; Специално издание на български език, 2007 г., глава 11, том 51, стр. 55).